Diari Oficial de la Generalitat Valenciana


Sumari del DOGV 9593, del 11-05-2023 (2023/4934)

RESOLUCIÓ de 5 de maig de 2023, del director de l'Agència Valenciana de Foment i Garantia Agrària, per la qual s'acorda l'ampliació del termini de presentació de sol·licituds de pagament de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020. Convocatòria 2022. Cinquena ronda de presentació de projectes. Anualitat 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9593

Data del DOGV
:   11-05-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/4934


Data del document
:   05-05-2023

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 5 de maig de 2023, del director de l'Agència Valenciana de Foment i Garantia Agrària, per la qual s'acorda l'ampliació del termini de presentació de sol·licituds de pagament de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions d'acord amb l'estratègia de desenvolupament local participatiu, dels grups d'acció local LEADER 2014-2020. Convocatòria 2022. Cinquena ronda de presentació de projectes. Anualitat 2023. [2023/4934]  
L'Ordre 13/2018, de 10 d'abril, de la Conselleria d'Agricultura, Medi Ambient, Canvi Climàtic i Desenvolupament Rural (DOGV 8278, 20.04.2018), modificada per l'Ordre 1/2022, de 14 de gener (DOGV 9268, 01.02.2022), estableix les bases reguladores de les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions conforme a l'estratègia de desenvolupament local participatiu dels grups d'acció local LEADER 2014-2020.  
Per la Resolució de 15 de juny de 2022, del director de l'Agència Valenciana de Foment i Garantia Agrària (AVFGA), es van convocar les ajudes previstes en la submesura 19.2 del Programa de desenvolupament rural de la Comunitat Valenciana 2014-2020, Suport per a la realització d'operacions conforme a l'estratègia de desenvolupament local participatiu, dels grups d'acció local LEADER 2014-2020. Cinquena ronda de presentació de projectes. (DOGV 9365, 20.06.2022).  
Vist que en l'apartat nové de l'esmentada resolució, relatiu a la «sol·licitud de pagament de l'ajuda concedida i termini de justificació de les despeses», s'estableix com a termini màxim per a la presentació de la documentació justificativa de l'aplicació de l'ajuda per als projectes de l'anualitat 2023 fins a l'1 de juny de 2023 per als projectes que no incloguen obres, i fins a l'1 de setembre de 2023 per als que les incloguen.  
  
Tenint en compte que el procés de tramitació previ a la concessió d'aquestes ajudes s'ha dilatat per causes associades a la complexitat administrativa, així com a l'extensa documentació aportada per les persones sol·licitants i, atés que no s'ha procedit en el moment de l'aprovació de la present resolució a la concessió de totes les sol·licituds d'ajudes presentades, com que està pròxim el venciment de la data límit per a la presentació de la documentació justificativa de l'ajuda corresponent a l'anualitat 2023, i ja que aquest resulta insuficient per a l'adequada justificació i execució dels projectes per part de les persones beneficiàries, encara més quan aquesta justificació és un requisit necessari per a poder procedir al lliurament dels fons, resulta necessari ampliar el termini de justificació corresponent a l'anualitat 2023 en els següents termes:  
  
Per als projectes que no incloguen obres fins al 15 de setembre de 2023, i fins al 31 d'octubre de 2023 per als que les incloguen.  
Vista la proposta emesa pel director general de Desenvolupament Rural.  
En virtut d'això, i de conformitat amb el que es preveu en l'article 32 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Ampliar el termini de justificació de les ajudes previst en l'apartat nové de la Resolució de 15 de juny de 2022, corresponent a l'anualitat 2023, fins al 15 de setembre de 2023 per als projectes que no incloguen obres, i fins al 31 d'octubre de 2023 per als que les incloguen.  
  
  
Segon  
Publicar la present resolució en el Diari Oficial de la Generalitat Valenciana, a l'efecte del que es preveu en els articles 32 i 41 de la Llei 39/2015, d'1 d'octubre, del procediment administratiu comú de les administracions públiques. La present resolució farà efecte a partir del dia de la publicació en el Diari Oficial de la Generalitat Valenciana.  
  
  
Tercer  
Contra la present resolució d'ampliació de termini de presentació de sol·licituds no es pot interposar cap recurs, sense perjudici del que siga procedent contra la resolució que pose fi al procediment, d'acord amb el que es disposa en l'article 32.3 de la Llei 39/2015, d'1 d'octubre, del procediment administratiu comú de les administracions públiques.  
  
València, 5 de maig de 2023.- El director de l'Agència Valenciana de Foment i Garantia Agrària: Rogelio Llanes Ribas.